Raimonds Vējonis

Raimonds Vējonis (s. 15. syyskuuta 1966, Pihkovan alue, Neuvostoliitto) on latvialainen poliitikko. Hän aloitti Latvian presidentin viran 8. heinäkuuta 2015, ja pysyi virassa 8. heinäkuuta 2019 saakka. Aiemmin hän oli Latvian puolustusministeri. Vējonis edustaa Latvian vihreää puoluetta.

Vējonis valittiin vuoden 2015 presidentinvaaleissa Latvian uudeksi presidentiksi. Valintansa myötä hänestä tuli EU-maiden ensimmäinen vihreää puoluetta edustava presidentti. Presidentinvaalin jälkeen Vējonis kertoi päätavoitteensa olevan Latvian kansallinen turvallisuus ja sen parantaminen. Hän kertoi haluavansa myös presidenttinä pitää esillä ympäristöasioita.

Vējonis on naimisissa ja hänellä on kaksi lasta. Uskonnokseen hän on ilmoittanut pakanuuden. Vējonis puhuu äidinkielensä latvian lisäksi sujuvasti englantia ja venäjää.

Lähteet

Latvian presidentit
Latvian ministerit
Elävät henkilöt
Puolustusministerit
Vuonna 1966 syntyneet